Document ID: 31993R3667

ΚΑΝΟΝΙΣΜΟΣ (ΕΚ) αριθ. 3667/93 ΤΟΥ ΣΥΜΒΟΥΛΙΟΥ της 20ής Δεκεμβρίου 1993 για τη συμπλήρωση του κανονισμού (ΕΟΚ) αριθ. 3917/92 για την παράταση κατά το 1993 της εφαρμογής των κανονισμών (ΕΟΚ) αριθ. 3831/90, (ΕΟΚ) αριθ. 3832/90, (ΕΟΚ) αριθ. 3833/90, (ΕΟΚ) αριθ. 3834/90, (ΕΟΚ) αριθ. 3835/90 και (ΕΟΚ) αριθ. 3900/91 για την εφαρμογή των γενικευμένων δασμολογικών προτιμήσεων κατά το έτος 1991 σε ορισμένα προϊόντα καταγωγής των αναπτυσσόμενων χωρών και για τη συμπλήρωση του καταλόγου των δικαιούχων των προτιμήσεων αυτών
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, για τα προϊόντα που καλύπτει η συμφωνία για το διεθνές εμπόριο κλωστοϋφαντουργικών (ΣΠΙ), από το 1980, η Κοινότητα επιφυλάσσει την εφαρμογή του καθεστώτος γενικευμένων δασμολογικών προτιμήσεων στα προϊόντα καταγωγής χωρών και εδαφών που έχουν υπογράψει, στο πλαίσιο της ΣΠΙ, διμερείς συμφωνίες που προβλέπουν ποσοτικό περιορισμό των εξαγωγών τους ορισμένων κλωστοϋφαντουργικών προϊόντων προς την Κοινότητα ή ενδεχομένως καταγωγής χωρών που θα αναλάβουν έναντι της Κοινότητας ανάλογες υποχρεώσεις-
ότι οι χώρες που προέρχονται από την πρώην ΕΣΣΔ, επωφελούνται του καθεστώτος γενικευμένων δασμολογικών προτιμήσεων της Κοινότητας από την 1η Ιανουαρίου 1993 και ότι, ορισμένες από αυτές, διαπραγματεύθηκαν με την Κοινότητα διμερείς συμφωνίες για το εμπόριο κλωστοϋφαντουργικών που μονογραφήθηκαν κατά τη διάρκεια του έτους 1993- ότι, ως εκ τούτου, κατέστησαν επιλέξιμες για την εφαρμογή του συστήματος γενικευμένων δασμολογικών προτιμήσεων για τα προϊόντα που καλύπτονται από τη ΣΠΙ για ένα ποσό που υπολογίζεται pro tata temporis της ποσότητας που θα είχε παραχωρηθεί σε κάθε χώρα από τις ανωτέρω για το σύνολο του έτους- ότι αυτή η ετήσια ποσότητα καθορίζεται σε 0,5 % των συνολικών εισαγωγών αυτών των προϊόντων, κατά το 1985, με εξαίρεση τις κατηγορίες 1 έως 8 για τις οποίες το ποσοστό ανέρχεται σε 0,3 %-
ότι είναι σκόπιμο, συνεπώς, να προσαρμοστεί το παράρτημα Ι του κανονισμού (ΕΟΚ) αριθ. 3832/90 (1) και να συμπεριληφθούν αυτές οι χώρες στο παράρτημα IV του εν λόγω κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η Λευκορωσία, η Ουκρανία, η Μολδαβία, το Ουζμπεκιστάν, η Ρωσία, το Τατζικιστάν, το Τουρκμενιστάν, η Αρμενία, το Αζερμπαϊτζάν, το Καζακστάν, η Κιργιζία και η Γεωργία προστίθενται στο παράρτημα IV του κανονισμού (ΕΟΚ) αριθ. 3832/90.
2. Οι στήλες (5), (6), (6β) και (7) του παραρτήματος Ι του εν λόγω κανονισμού συμπληρώνονται από τα στοιχεία που περιέχονται στις ίδιες στήλες του παραρτήματος του παρόντος κανονισμού όσον αφορά τους αύξοντες αριθμούς και τις αντίστοιχες κατηγορίες που αναφέρονται στις στήλες (1) και (2).
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουνίου για τη Λευκορωσία, από την 1η Ιουλίου για την Ουκρανία και τη Μολδαβία, από την 1η Αυγούστου για το Ουζμπεκιστάν και τη Ρωσία, από την 1η Σεπτεμβρίου για το Τατζικιστάν και την Αρμενία, από την 1η Νοεμβρίου για το Αζερμπαϊτζάν και το Τουρκμενιστάν, από τη 1η Δεκεμβρίου 1993 για το Καζακστάν και την Κιργιζία και από την 1η Ιανουαρίου 1994 για τη Γεωργία.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1993.

Labels: 1
19
10
3
18